Trump derrotat en unes eleccions històriques! La lluita de masses ho ha aconseguit, tot i Biden i l'establishment demòcrata\nDesprés de 72 hores d'escrutini agònic, Trump ha estat derrotat en les eleccions més polaritzades i amb més participació de la història dels EUA. Els resultats mostren que la major potència capitalista del planeta pateix una ferida política que no deixa de sagnar. Trump resisteix sí, però al cap i a la fi no ha pogut amb l'aixecament popular que va incendiar el país d'una punta a una altra denunciant la violència policial racista, ni amb una catàstrofe sanitària, social i econòmica que certifica el final del somni americà. Per molts tuits desafiants que escrigui, en unes quantes setmanes farà la maleta i abandonarà la Casa Blanca.\nEls resultats presenten nombroses claus per entendre el present i el futur de la lluita de classes als EUA. Primer, la consolidació d'una base electoral massiva per al trumpisme i el que representa, que inevitablement condicionarà els esdeveniments veniders i sotmetrà a una forta pressió al futur Govern demòcrata. Segon, la prova que hi ha una majoria de la població disposada a donar la batalla contra la reacció populista d'extrema dreta i a les causes que l'alimenten, i que transcendeix els comicis del 3 de novembre.\nBiden pot reivindicar ser el candidat més votat de la història, però la derrota de Trump s'ha aconseguit malgrat ell i tot l'establishment demòcrata. Les lliçons d'aquests anys no han passat en va, i l'avanç en la consciència de milions d'oprimits constitueix un factor mobilitzador de primer ordre.\nLa causa fonamental de la derrota del magnat novaiorquès cal buscar-la en l'extraordinària mobilització que s'ha multiplicat des de la seva presa de possessió. Les multitudinàries marxes de les dones que van rebre el seu mandat presidencial, les grans lluites del jovent contra la legislació antiimmigració, el canvi climàtic o la utilització d'armes i, destacant per sobre de tot, una rebel·lió social contra la violència racista i supremacista de l'aparell policial que ha unificat en línies de classe desenes de milions de treballadors blancs, afroamericans, llatins i joves de totes les comunitats... tot això ha tingut una traducció clara en les urnes. La irrupció de les masses és el que ha empès Trump fora de la presidència, i no la mediocre campanya d'un candidat com Biden incapaç de soscavar la base social del seu contrincant.\nMés de 16 milions de nord-americans que en les eleccions de 2016 no van acudir a les urnes ho han fet en aquesta ocasió, situant la participació al voltant d'un 67% del cens. La candidatura de Biden ha obtingut 75.010.459 sufragis (dades del diumenge 8 de novembre), un 50,63% del total i podria superar els 300 vots electorals al final del recompte. Pel que fa als resultats de 2016 (65.853.514) significa un increment del 14% i de 9,1 milions. Trump aconsegueix 70.686.229 paperetes, el 47,71% del total i possiblement rondi els 230 vots electorals. En relació al 2016 (62.984.828) ha augmentat la seva votació en 12,2 punts i 7,7 milions. El candidat del partit verd, Howie Hawkins, a qui recolzaven diferents organitzacions de l'esquerra socialista, es queda només amb 349.470 vots, un 74,8% menys del que van obtenir en les eleccions de 2016 (1.457.218), i el seu pitjor resultat des del 2008.\n"La irrupció de les masses és el que ha empès Trump fora de la presidència, i no la mediocre campanya de Biden incapaç de soscavar la base social del seu contrincant"\nAquests resultats cal mirar-los a través del prisma d'una legislació electoral antidemocràtica, que inclou un col·legi electoral que és el que decideix l'elecció de President (no el sufragi universal directe), i que a més pot suprimir els drets de milions de votants, com succeeix en nombrosos estats amb la majoria de les persones empresonades i amb una part considerable de les persones excarcerades.\nSi assenyalem el més destacat de la campanya, Trump no es va cansar d'insistir en les seves proclames més incendiàries contra el socialisme. Mai s'havien pronunciat més les paraules socialista, extrema esquerra, comunisme... per boca d'un president que aspirava a la reelecció. Trump va acusar Biden de ser igual que Castro i Chávez, va utilitzar en nombroses ciutats l'eslògan "contra el socialisme vota Trump"; ha instat els seus seguidors a organitzar la resistència armada contra l'extrema esquerra i, finalment, va impugnar el recompte a les poques hores d'haver-se iniciat.\nRes d'això és casual. Trump, com han confirmat aquestes eleccions, no és un aventurer sense perspectiva, ni un solitari que actua motivat per impulsos que requereixen d'atenció professional. La seva aparent bogeria té una lògica implacable. El seu discurs reflecteix la descomposició de la societat nord-americana i la desesperació d'amplis sectors de la petita burgesia que han perdut les certeses del passat i són preses d'una por histèrica davant un futur incert. Aquests sectors, que tradicionalment han tingut un pes social enorme, no renuncien a una manera de viure que els ha fet guanyar grans privilegis, i miren amb horror l'escalada de la lluita de classes, el creixement de l'esquerra i la influència de les idees del socialisme entre el jovent i els treballadors. Aquestes capes han declarat la guerra a l'actual estat de coses i Trump els ha proporcionat una bandera per la qual lluitar.\nEn aquest magma social participen també milions de treballadors endarrerits, desmobilitzats i profundament desmoralitzats per la desindustrialització i la desocupació crònica, els baixos salaris i la pèrdua d'un estatus que els proporcionava una estabilitat esfumada per sempre. Absolutament escèptics amb el que els ofereix l’establishment demòcrata, han mantingut el seu suport a Trump amb la il·lusió que milloraria la situació econòmica.\nAquest bloc inflamat per la desesperança contrarevolucionària i el ressentiment ha ensenyat el seu puny. Són realment una amenaça molt seriosa per als drets democràtics, econòmics i socials dels treballadors, el jovent i de tots els oprimits que suporten una desigualtat lacerant. Però aquest bloc, que ha estat combatut en els carrers en una lluita sense quarter des de fa quatre anys, surt finalment derrotat malgrat un sistema electoral monopolitzat pels dos grans partits de la classe dominant.\nLes masses que s'han aixecat contra Trump no han tingut altra opció per a batre'l a les urnes de recórrer a l'eina disponible en aquest moment, i molt més després que Bernie Sanders, a qui milions de persones van donar suport a les primàries demòcrates, es retirés i capitulés davant l'aparell del partit. Sí, les masses en lluita han votat Biden amb el nas tapat per a derrotar Trump, però no han dipositat la menor confiança en les seves polítiques. La majoria sabia perfectament que el candidat demòcrata era part del problema, no de la solució.\nÉs més que evident que la campanya de Biden no ha generat il·lusió. Ha estat un oponent mediocre que ha passejat el seu servilisme davant de les grans corporacions, negant-se a incloure en el seu programa cap de les propostes que Bernie Sanders va defensar durant les primàries. Això és el que explica que Trump hagi pogut mantenir intacta la seva potència electoral o fins i tot reforçar-la en alguns estats.\n"El discurs de Trump reflecteix la desesperació d'amplis sectors de la petita burgesia presos d'una por histèrica davant la influència de les idees del socialisme entre el jovent i els treballadors"\nUna lluita de classes amb trets revolucionaris\nSegons revelen les enquestes, el 97% dels votants de 2016 ha tornat a fer-ho quatre anys més tard pel mateix partit. La premsa nord-americana publicava que el 82% dels que van votar per Biden pensen que "Trump probablement transformarà el seu país en una dictadura" i el 90% dels votants de Trump que els demòcrates volen convertir-lo en "un país socialista".\nL'extrema polarització en les urnes reflecteix molt més que el "simple" suport a dos candidats del sistema. Una lectura així, després de tot el que ha succeït en aquests quatre anys, a més de ser sectària, emmascara la realitat: les masses no han deixat de buscar un camí independent en la seva acció.\nLes eleccions són una part del conjunt de factors que mesuren la temperatura del conflicte entre les classes, i tenint en compte el caràcter antidemocràtic del sistema electoral dels EUA i l'absència d'un partit dels treballadors, l'autèntica correlació de forces i l'enorme potencial existent per canviar la societat només pot reflectir-se de manera molt distorsionada.\nLenin va plantejar la qüestió d'aquesta manera: "Un marxista no té cap dubte que la revolució és impossible sense una situació revolucionària; però no tota situació revolucionària desemboca en una revolució. Quins són, en termes generals, els símptomes d'una situació revolucionària? Segurament no incorrerem en un error si assenyalem aquests tres símptomes principals: 1) La impossibilitat per a les classes dominants de mantenir immutable la seva dominació (...) Perquè esclati la revolució no sol ser suficient amb què "els de baix no vulguin", sinó que fa falta, a més, que els de dalt “no puguin seguir vivint com fins aleshores”. 2) Un agreujament, fora del comú, de la misèria i els patiments de les classes oprimides. 3) Una intensificació considerable, per aquestes causes, de l'activitat de les masses, que en temps de 'pau' es deixen espoliar tranquil·lament, però que en èpoques turbulentes són empeses, tant per tota la situació de crisi, com pels de 'dalt', a una acció històrica independent". \nLa situació objectiva als EUA conté elements revolucionaris? La resposta és afirmativa. La catàstrofe per la qual travessen amplíssims sectors de treballadors afroamericans i blancs, i també el jovent de les capes mitjanes empobrides, explica el caràcter de l'explosió social que hem viscut. L'aixecament popular que va esclatar després de la mort de George Floyd, amb tot el que pot tenir d'espontani, s'ha anat incubant durant anys de desigualtat galopant, atacs als drets democràtics, brutalitat policial i racisme sistèmic. El moviment s'ha unificat apuntant directament l'oligarquia econòmica, l'establishment polític i l'aparell de l'Estat.\n"Segons The New York Times, més de 30 milions han participat en les manifestacions que es van succeir ininterrompudament en centenars de ciutats dels EUA. No hi ha res igual en la història recent"\nAquest abisme social és el combustible que ha inflamat la lluita de classes i ha propulsat el gir a l'esquerra. Aquesta dinàmica ja es va iniciar fa quatre anys, quan va irrompre la candidatura de Bernie Sanders i el seu discurs per una "revolució política" contra l'1% de Wall Street, i es va afirmar amb l'elecció de candidats a l'esquerra de l'aparell demòcrata. El que realment és sorprenent, i pocs ho han ressaltat, és que tot i la capitulació de Sanders el moviment va continuar creant noves vies per expressar-se. L'aixecament contra la violència policial racista és molt més que un fenomen puntual. Representa aquesta acció històrica independent de les masses a la qual es referia Lenin.\nTrump i el sector de la burgesia que li dona suport van identificar correctament l'essència dels esdeveniments, i per això van desfermar la seva hostilitat oberta contra els impulsors d'una lluita que empeny amb força la consciència cap a idees socialistes. Davant la política de la Casa Blanca, l'aparell del Partit Demòcrata va tractar per tots els mitjans de canalitzar la rebel·lió cap al terreny electoral buidant-la de contingut revolucionari i classista. Sobre aquestes bases va llançar el seu candidat Joe Biden, aconseguint a més el suport de Sanders per envoltar-lo d'una credibilitat que no té. Però no van enganyar a milions de treballadors i joves, que saben perfectament que l'establishment demòcrata comparteix el mateix punt de vista que els republicans en els assumptes fonamentals, tant en la guerra comercial, el rescat a la banca i Wall Street o, la seva inexistent política social. El seu vot no ha estat a favor de Biden, sinó contra Trump.\nSeria un error fer una lectura mecànica i reduccionista dels resultats electorals. Cal recordar que fa tot just uns mesos, el president es tancava al búnquer de la Casa Blanca i va cridar a disparar els manifestants decretant el toc de queda. Què va passar llavors? Tot i la violència policial i del desplegament de la Guàrdia Nacional, el moviment no es va acovardir, tot el contrari. Segons les estimacions que va publicar The New York Times, més de 30 milions van participar en les manifestacions que es van succeir ininterrompudament en centenars de ciutats d'aquest gegantí país. No hi ha res igual en la història recent!\nO és que potser es pot comparar la força d'aquest moviment amb les protestes al carrer de la ultradreta, dels proud boys i la resta de grups als quals Trump ha encoratjat sense descans? Per descomptat que no volem infravalorar els perills que representen aquestes organitzacions. Però són molt més febles que les masses en acció, sobretot si aquestes es basen en el programa del socialisme revolucionari.\nPrecisament aquesta amenaça, percebuda per milions de joves, de dones, d'immigrants, d'afroamericans, de treballadors i treballadores és el que explica que, tot i ser un candidat mediocre i estar completament desconnectat de les aspiracions radicals que aquesta lluita ha col·locat en primer pla, Biden hagi aconseguit la major votació presidencial de la història (i Trump la major d'un candidat derrotat).\nLa gran distorsió als EUA és que no hi ha un partit independent de la classe treballadora; aquest espai va quedar històricament captiu dels Demòcrates. Tot i que són un partit burgès, sempre van cuidar les seves relacions amb la burocràcia sindical i la del moviment comunitari i pels drets civils, per tal de domesticar-lo i assimilar-lo a la política de col·laboració de classes. Dit això, la dialèctica del procés de presa de consciència i de l'organització obrera no s'esgota en aquest punt.\nLa brutal irrupció de Black Lives Matter i de la candidatura de Bernie Sanders, o el creixement dels Socialistes Democràtics d'Amèrica (DSA) que s'aproximen als 70.000 adherents, mostra que les condicions per crear aquest partit dels treballadors han madurat. La derrota de Trump lluny de frenar aquest procés l’alimentarà.\nTrump resisteix amb força: un advertiment que no es pot ignorar\nCom hem assenyalat, la polarització és un procés objectiu que s'expressa en dues direccions. La cúpula del partit demòcrata confiava en què es beneficiarien de la inèrcia generada per les extraordinàries mobilitzacions contra el racisme, i de la terrorífica gestió que Trump ha fet de la pandèmia. Igual que amb Hillary Clinton fa quatre anys, esperaven una gran onada blava. Però la campanya electoral de Biden lluny de ferir al candidat republicà l'ha seguit lliurant suports.\n"Igual que amb Hillary Clinton fa quatre anys, els Demòcrates esperaven una gran onada blava arreu del país. Però la campanya electoral de Biden ha seguit lliurant suports al candidat republicà"\nTrump resisteix en moltes de les àrees deprimides del famós "Rust Belt" (el cinturó de l'òxid) de l'Oest Mitjà, de composició majoritàriament obrera. És cert que Biden ha recuperat Michigan, Wisconsin i Pennsilvània per la mínima, però s'allunya de les grans majories demòcrates del passat i segueix cedint Ohio als republicans.\nAlguns analistes han destacat que Trump obté els millors resultats d'un candidat republicà entre la població afroamericana, però el creixement del seu suport és limitat i seria una exageració considerar-lo un fenomen de fons. En tot cas les seves millors marques entre aquests sectors s'expliquen per raons similars a les associades en general a les capes més endarrerides i desmobilitzades dels treballadors: la il·lusió que amb Trump la situació econòmica pot millorar amb més rapidesa. De tota manera els exemples en sentit contrari són aclaparadorament nombrosos i rellevants, com la majoria aclaparadora contra Trump a Clayton, el suburbi afroamericà d'Atlanta que ha estat decisiu per donar als demòcrates el seu primer triomf a Geòrgia en 24 anys.\nS'ha especulat també molt sobre els vots llatins, però les anàlisis més serioses mostren una escissió en línies de classe. A Florida les enquestes pronosticaven una batalla renyida entre els dos candidats, però la balança es va inclinar decisivament per Trump quan al comtat de Miami-Dade la diferència de gairebé 30 punts que en 2016 va aconseguir Hillary Clinton, es va reduir per Biden a poc més de 7. Aquest resultat va ser clau perquè els 29 vots del Col·legi Electoral de Florida s'anessin al marcador de Trump. Segons l'enquesta que va realitzar a peu d'urna la cadena NBC News, Trump va guanyar la majoria el vot cubà, veneçolà i colombià de Miami després d'una campanya centrada en denunciar Biden com a socialista. Fins i tot aquest fet no pot amagar que els votants de Florida hagin aprovat una resolució per augmentar el salari mínim a 15 dòlars l'hora.\nEl vot de la classe treballadora llatina més humil, que treballa en tasques domèstiques, en l’hostaleria o en les grans explotacions agrícoles, explica el tomb històric a Arizona i el significatiu retrocés republicà a Texas, tot i que és cert que el candidat demòcrata ha perdut una mica de terreny en alguns comtats de majoria llatina a Nou Mèxic i Califòrnia en relació a les grans diferències que va aconseguir Clinton el 2016.\nEl fonamental, com han assenyalat els sondejos a peu d'urna d'Edison Research, és que la base electoral de Trump amb prou feines ha canviat des del 2016. Obté els seus grans suports d'homes blancs, de més de 65, rendes altes –superiors a 100.000 dòlars anuals–, en zones rurals, que es declaren catòlics, protestants o evangèlics. Aquest sector de classe mitjana ha entès a la perfecció el seu missatge durant la pandèmia: l'economia està per sobre de la vida i la salut dels treballadors. Per això, encara que les xifres de víctimes del coronavirus superin els 240.000 i siguin més de 5 milions els contagiats, les fonts d'ingressos d'aquests sectors han pesat decisivament en el seu vot.\nMilions de petit burgesos, i als EUA hi ha molts, han girat cap a l'extrema dreta terroritzats pel canvi d'època que viuen, perquè senten que els seus privilegis estan amenaçats per una mobilització social que aconsegueix conquestes com el salari mínim de 15 dòlars l'hora i construeix sindicats i organitzacions socials combatives contra l'ideari reaccionari, masclista i racista que sempre ha imperat entre els petits i mitjans propietaris. Trump consolida una base ferma entre aquestes capes acomodades, cridades en aquests comicis com si els hi anés la vida, i entre sectors de la classe obrera blanca de l'interior del país molt colpejades per la crisi.\nPresentant-se alhora com una garantia de supervivència davant l'amenaça interior i exterior, contra la Xina i l’America first, ha mobilitzat reserves socials considerables, però ha estat incapaç de posar fre a la decadència del capitalisme nord-americà, portar les fàbriques de nou a casa o doblegar el poder tecnològic i productiu xinès. La seva demagògia es dirigeix contra l'establishment polític o els mitjans de comunicació, però l'oligarquia financera s'ha enriquit molt més sota el seu mandat.\nUna profunda crisi de la democràcia burgesa\nEl candidat republicà ha jugat amb foc en agitar un discurs extremadament reaccionari i esperonar conscientment la polarització. Però no és més que l'expressió d'un fenomen objectiu, que reflecteix un canvi polític profund. La burgesia nord-americana es troba dividida sobre la forma de protegir els seus interessos, sobre la millor manera d'assegurar la seva dominació de classe. Ara que Biden ha triomfat, fins i tot dins dels republicans s'alcen veus que demanen respecte a les institucions i la tornada a una entesa que pugui "cosir les ferides d'un país dividit".\nTrump segueix entossudit en denunciar el caràcter il·legítim del recompte i prometent recórrer als tribunals per impugnar el resultat. Però no sembla que prosperi en les seves maniobres. Fins i tot sectors que han estat amb ell en aquests quatre anys donant pàbul a totes les seves ocurrències i apuntalant els seus excessos, com la cadena de televisió Fox, han rebutjat les acusacions de frau, encara que és evident que la burgesia nord-americana no fa fàstics a aquest recurs com es va demostrar en les eleccions robades a Al Gore al 2000, quan els tribunals van aturar el recompte a Florida i van donar la victòria a George W. Bush.\nAra el context és molt diferent. Si donen suport a Trump en la seva denúncia i paralitzen el funcionament del sistema electoral, la crisi que pateix la democràcia burgesa als EUA entraria en una fase de caos descontrolat. Les masses no acceptarien quelcom similar. Les mobilitzacions desfermades després de l'assassinat de George Floyd podrien empal·lidir en comparació amb el que vindria. El moviment tornaria a escena, no per cantar felicitacions a Biden, sinó per enfrontar-se a Trump i a tot el que representa amb una determinació extraordinària. Seria una segona volta als carrers que molt pocs volen.\n"Trump segueix entossudit en denunciar el caràcter il·legítim del recompte i prometent recórrer als tribunals per impugnar el resultat. Però les masses no acceptarien quelcom similar"\nDes del punt de vista dels interessos a curt termini de la classe dominant s'imposa tornar a la normalitat, aconseguir estabilitat i "consens" per tal d'afrontar un període impredictible, d'acord amb les dimensions de la crisi mundial. Dins el Partit Republicà ja han sortit personalitats acusant la por a despertar novament un tsunami social. Quan tres cadenes de televisió tallaven l'emissió del discurs del president en directe, ho feien seguint instruccions molt precises. Posar en dubte el sistema electoral, les institucions i la "democràcia a l'estil americà" no afavoreix Wall Street.\nLa veu dels grans capitalistes als quals representa l'aparell demòcrata tracta de capejar el temporal i calmar els ànims a marxes forçades, manant els missatges més conciliadors: la nostra democràcia és forta, les nostres institucions funcionen. El problema per a ells és que el partit republicà s'ha fusionat amb Trump, o millor dit, el trumpisme s'ha convertit en la base social i electoral del partit republicà i, lluny d'entrar en declivi, ha demostrat la seva consistència.\nEl futur immediat, per tant, es presenta complicat per a la classe dominant. Tots els factors que han donat lloc a aquesta polarització extrema no només no han desaparegut, sinó que s’intensificaran. Les divisions i la tensió social no s'evaporaran perquè expressen la profunda crisi de la forma de dominació capitalista que colpeja la primera potència mundial, però que s'estén també a altres nacions. La burgesia lluita per mantenir el control de la situació, quan els elements en què s'han basat per fer-ho pacíficament durant moltes dècades estan seriosament qüestionats i no serveixen com abans. És el fruit de la decadència d'un sistema malalt i gangrenat.\nPreparar les forces per a nous combats. Per un partit dels treballadors amb un programa socialista\nLa legislatura per al candidat més votat de la història serà molt més semblant a un malson que a un camí de roses.\nQuan Barack Obama va assumir la presidència el 2008, en ple esclat de la crisi financera, sí que existia una enorme confiança en ell. En aquell moment havia superat per més de 10 milions de vots al republicà John McCain (69,5 milions davant 59,9), però els seus vuit anys a la Casa Blanca van suposar una grandíssima frustració per la marxa enrere en les principals reformes que havia anunciat, especialment les referides a una sanitat pública universal i a la lluita contra el racisme sistèmic. En les eleccions del 2012 va ser reelegit, però es va deixar en el camí prop de 4 milions de vots.\nL'administració Obama va sembrar el terreny per dos grans esdeveniments: la impressionant campanya de Bernie Sanders durant les primàries demòcrates el 2016 i la seva "revolució política contra l'1% de Wall Street", i deixar una herència enverinada que va portar a la candidata Hillary Clinton a perdre les eleccions contra Trump.\nLes coses ara són molt diferents al 2008. La nova recessió mundial tindrà efectes més calamitosos sobre l'economia nord-americana, i aguditzarà encara més la guerra amb la Xina. La destrucció dels serveis públics als EUA, la pobresa i la desigualtat és molt més gran que fa dotze anys. Biden no té ni la credibilitat ni la popularitat d'Obama. És un líder decrèpit a qui han col·locat al costat d’una figura com Kamala Harris, de cara a preparar-la per les presidencials de 2024 i mantenir la picada d'ullet cap a la comunitat afroamericana. Tots dos pretenen continuar amb les polítiques capitalistes evitant nous esclats i intentant cosir les costures socials esquinçades, però això és quelcom més que improbable en les actuals circumstàncies.\nAl referir-se a la crisi econòmica de 1929 Trotski va escriure: "En un organisme amb la sang enverinada, qualsevol petita malaltia tendeix a cronificar-se; en l'organisme podrit del capitalisme monopolístic, les crisis assumeixen una forma particularment maligna". Aquestes paraules s'apliquen perfectament al moment actual als EUA.\nLa revista Forbes assenyala que hi ha 607 plutòcrates nord-americans amb una fortuna personal superior als mil milions de dòlars (925 milions d'euros), i segons dades de l'Institute for Policy Studies, amb seu a Washington DC, en les tres setmanes de major incidència de la pandèmia, del 18 de març al 10 d'abril de 2020, aquests milmilionaris van incrementar el seu patrimoni en 282.000 milions de dòlars. En aquest mateix període 22 milions de nord-americans s'apuntaven a les llistes de l'atur.\nÉs que potser Biden farà marxa enrere en aquest estat de coses? Per descomptat que no. La pandèmia de la COVID19 a més de costar ja més morts nord-americanes que la Segona Guerra Mundial i la del Vietnam juntes, ha deixat imatges insòlites per al país més ric del món, com les cues de la fam o els enterraments en fosses als parcs públics. Però Biden va mirar a una altra banda i va criticar amb la boca petita Trump per la seva gestió sanitària, sense qüestionar les bases objectives que han desencadenat aquesta matança. Certament la pauperització de la classe treballadora i d'amplis sectors de les capes mitjanes no comença amb Trump, és un llegat transmès per les anteriors administracions demòcrates i republicanes.\nBiden continuarà ajudant a mans plenes als grans monopolis, aprovant els plans de "rescat" i la compra de deute corporatiu que sigui necessària per a sostenir els seus comptes de resultats, exactament igual que va fer Obama. I s'oblidarà completament dels milions que li han donat la presidència. El futur inquilí de la Casa Blanca ha deixat clar quines seran les seves prioritats: encoratjarà la guerra comercial amb la Xina grapejant el nacionalisme econòmic, igual que Trump, per a desviar l'atenció dels greus problemes domèstics que s'acumulen. No portarà a terme cap depuració ni desfinançament de la policia racista, i no tocarà els negocis multimilionaris de la sanitat privada llevat que la lluita de masses l'obligui. Tampoc acabarà amb un deute estudiantil universitari que supera els 1,5 bilions de dòlars, ni amb la degradació de l'ensenyament públic o la manca d'habitatge digne i assequible. Pel que fa al racisme es limitarà a nous brindis al sol, però mantindrà els treballadors i el jovent afroamericà sota les mateixes condicions de desigualtat.\nPer tant, la pregunta que es posa sobre la taula ara és com avançar després de la derrota de Trump. El gir a l'esquerra en àmplies capes de la societat nord-americana està fora de discussió, però l'absència d'una organització política de la classe treballadora i el jovent és un obstacle perquè aquest potencial transformador es concreti en una alternativa anticapitalista de masses.\nL'experiència ja ha mostrat que el Partit Demòcrata ni ha estat ni serà l'eina que necessitem per aquesta batalla. És un instrument de la burgesia, està al seu servei i, per tant, no serveix per a posar fi a les retallades socials, el racisme o la violència policial. Pensar que treballant dins el partit demòcrata és possible acumular les forces necessàries per aixecar un partit dels treballadors és una utopia reaccionària. Les lliçons de la candidatura de Bernie Sanders han estat concloents sobre aquest assumpte. La qüestió és que, a diferència de Sanders, que ha malmès l'enorme suport que va recollir negant-se a construir una organització independent, l'esquerra organitzada sí que pot donar passos endavant consistents per aglutinar milions de treballadors i joves. La tasca no es presenta senzilla, però derrotar Trump tampoc ho era.\n"La irrupció de Black Lives Matter i de la candidatura de Bernie Sanders, o el creixement del DSA que s'aproxima ja als 70.000 adherents, mostra que hi ha condicions per crear aquest partit"\nEn aquesta estratègia és necessari abandonar el cretinisme parlamentari i entendre les limitacions del terreny electoral. Un partit dels treballadors i el jovent no renunciarà mai a participar en els comicis locals o generals, lluitant per utilitzar-los com una tribuna per a la propaganda i l'organització. Però no es tracta de crear una maquinària electoral sinó de construir un partit per a la lluita de classes, arrelat als barris, empreses, fàbriques i centres d'estudi, en el moviment obrer i sindical, en les mobilitzacions veïnals i comunitàries, en les organitzacions antiracistes, en el moviment feminista..., i fer-ho defensant un programa de classe, socialista i internacionalista per donar resposta, i també victòries, a les aspiracions de milions.\nUna alternativa així podria arrencar del discurs demagògic de Trump a sectors de les capes mitjanes i de la classe treballadora que avui es troben a la trinxera equivocada per pura desesperació i perquè ningú els hi ofereix una via per resoldre els seus problemes inajornables. Les condicions per recórrer aquest camí són evidents gràcies a la lluita d'aquests anys. El moviment de suport a Bernie Sanders va deixar clar que una alternativa així era perfectament possible, i el mateix posa de manifest el creixement en militància i influència del DSA.\nEls assessors de Biden ja han començat a proclamar una nova era "d’unitat nacional", i comptaran amb un potent ressò en els mitjans de comunicació, inclòs sectors del republicanisme més tradicional. Però la crua realitat de la crisi deixarà en evidència aquest esquer i continuarà agitant la consciència de milions, que avançaran més en les seves conclusions polítiques.\nRes és automàtic en la lluita de classes. Els EUA han entrat en un període convuls i la tasca dels corrents i organitzacions que es reclamen de l'esquerra revolucionària no és lamentar-se de les oportunitats perdudes, ni adoptar missatges i enfocaments sectaris que els allunyin dels activistes. Cal establir un llenguatge comú amb els milions que s'han mobilitzat als carrers i a les urnes, per elevar la seva comprensió de les tasques del moment i la necessitat de forjar una organització marxista revolucionària.\nTot el que passa en la primera potència mundial té conseqüències immediates en la resta de món. La derrota de Trump envia molt males notícies a Bolsonaro al Brasil, a Salvini a Itàlia, a Johnson a Gran Bretanya, a Alternativa per Alemanya i a la ultradreta de Vox. Però l'amenaça del trumpisme segueix viva i pot rebrotar fins i tot amb més força en el futur, ja que s'alimenta de la crisi orgànica del capitalisme.\nLa tasca més important de la nostra classe en aquest període és preparar-nos per aquesta batalla, i fer-ho passa per construir l'alternativa revolucionària que els oprimits dels EUA i de tot el món necessitem per a vèncer.\n Lenin, La bancarrota de la Segunda Internacional, pàg. 21 FFE, Madrid 2019


ProtecciÃ³ Civil activa lâ€™alerta del Pla VENTCAT per temporal de vent a Catalunya\nSâ€™esperen fortes ratxes de vent a molts punts del territori, perÃ² les comarques que mÃ©s patiran els efectes del vent seran les costaneres i fins al migdia dâ€™aquest dimecres\nper Roc Mateu dimarts, 10 de setembre 2019 - 15:38h\nLes fortes ventades han provocat accidents a Girona | RedacciÃ³\nUn cop la gota freda comenci a allunyar-se cap al PaÃs ValenciÃ , la pertorbaciÃ³ guanyarÃ forÃ§a i serÃ mÃ©s profunda, afavorint que la situaciÃ³ de ventades fortes es vegi agreujada aquesta prÃ²xima matinada i fins al migdia del dimecres. I Ã©s que aquesta passada matinada de dimarts, Catalunya ja estava en alerta per inundacions i fortes pluges, tant des del Servei MeteorolÃ²gic de Catalunya (SMC) com des de ProtecciÃ³ Civil amb el Pla INUNCAT. AixÃ doncs, cal mantenir-se prudents una jornada mÃ©s, encara sota els efectes dâ€™aquesta gota freda.\nEspectacle de llamps i trons, fins a 40 l/mÂ² i fort vent per uns aiguats de nit menys forts del previst\nPer aquesta raÃ³, ProtecciÃ³ Civil ha activat lâ€™alerta del Pla Especial dâ€™EmergÃ¨ncies per Ventades de Catalunya (VENCAT), davant les condicions meteorolÃ²giques adverses per fort vent. En aquest sentit, segons el SMC, els cops de vent podran ser superiors als 90 km/h i seran de component nord i est. Aquest vent, anomenat tambÃ© vent de gregal, incidirÃ especialment als municipis de la faÃ§ana litoral, entre les comarques de la Selva i fins al TarragonÃ¨s, afectant tambÃ© a punts de lâ€™interior dâ€™aquests sectors. TambÃ© es farÃ notar a les cotes elevades de la resta del territori en alerta.\nProtecciÃ³ Civil demana que davant lâ€™elevada mobilitat que es preveu durant aquest dimecres pels actes de la Diada de Catalunya, es tingui especial prudÃ¨ncia en els desplaÃ§aments del matÃ i tambÃ© en zones urbanes pel risc de caigudes de branques, arbres o altres elements estructurals. A mÃ©s, recomana, a nivell preventiu, retirar de faÃ§anes i balcons els elements que puguin ser inestables i que puguin caure pel vent. Finalment, tambÃ© cal evitar els accessos al front marÃtim i respectar el tancament dâ€™accessos, ja que tambÃ© hi haurÃ una situaciÃ³ de fort onatge.\nMÃ©s tranquilÂ·litat a partir de migdia\nUn cop passi el migdia, la situaciÃ³ de perill anirÃ a la baixa, amb uns vents que a poc a poc afluixaran i un mar que tambÃ© tendirÃ a encalmar-se amb el pas de les hores. AixÃ doncs, el temps millorarÃ a partir de migdia, amb un cel que no acabarÃ de fer net del tot, amb presÃ¨ncia dâ€™alguns nÃºvols encara arreu del paÃs, perÃ² amb forÃ§a clarianes, llevat del litoral tarragonÃ i a les Terres de lâ€™Ebre on estarÃ mÃ©s tapat amb algunes pluges en aquest darrer sector.\nðŸŒ€ðŸš¨ IMATGES: El tifÃ³ Faxai colpeja amb forÃ§a JapÃ³ deixant almenys 3 morts\nðŸ�˜VÃ�DEO DUR: 18 ferits, entre ells nens, per un elefant embogit en una festa a l'Ã€sia\nTemporal ProtecciÃ³ Civil Alerta MeteorolÃ²gica Vent


Imatge d'una carnisseria del Mercat Central de Reus durant la campanya de Nadal | Adrià Morte\nEls Mercats de Reus ja han regalat 8.500 euros en vals de compra durant la campanya de Nadal\nEl Mercat Central i el Mercat del Carrilet ampliaran horaris de cara a Cap d'Any\nRedacció divendres, 27 de desembre 2019 - 13:45h\nEls Mercats de Reus ja han regalat més de 8.500 euros en vals de compra, just després dels dies forts de la campanya de Nadal i a punt per a celebrar la revetlla de Cap d’Any. Durant aquesta campanya de Nadal, els Marxants, el Mercat Central i el Mercat del Carrilet regalaran un total de 14.000 euros en forma de xecs de compra, a més d’altres obsequis i sortejos que han estat preparant per a tots els clients que comprin durant aquestes festes.\nAquesta és la quarta setmana de sortejos, i els clients dels mercats ja s'han endut centenars de bosses de compra reutilitzables, 120 pernils i 3.000 calendaris amb receptes de carmanyola. Totes les butlletes no premiades podran participar en els sortejos finals de campanya, que es faran a partir del 8 de gener i, el lliurament de premis, el 15 de gener.\nEls mercats obriran més hores de cara a Cap d'Any\nCom en anteriors ocasions, com ara la vigília de Nadal, els dies anteriors de Cap d'Any el Mercat Central i el Mercat del Carrilet obriran més hores al públic per tal de facilitar les compres dels reusencs. Els dos mercats obriran els dies 30 i 31 de desembre de 7.30 h a 15 h, obrint mitja hora abans i tancant una hora després de l'horari habitual. A partir del dia 2 de gener, els mercats recuperaran l'horari normal (de dilluns a dijous de 8 a 14 h; divendres de 7.30 a 14.30 h i de 17 a 20.30 h, i dissabte de 7.30 a 15 h).\nTornen les activitats abans de Reis\nEn aquesta recta final de campanya de Nadal, continuarà la celebració de diverses activitats infantils aprofitant les vacances escolars, a més de música en directa i demostracions d'Art de Fruita. Així doncs, el proper dijous 2 de gener se celebrarà l'activitat «Pinta't la cara», on dues maquilladores d'Always MakeUp decoraran la cara dels més petits de 10.30 a 12 h al Mercat Central; i el dia 3 de gener de 10.30 a 12 h al Mercat del Carrilet.\nEl divendres 3 de gener a les 17.30 h, Inés Príncep farà una demostració d'«Art de Fruita» al Mercat Central, per aprendre a presentar la fruita d'una manera original i atractiva. L'endemà, el dissabte 4 de gener, l'espectacle itinerant «Música gòspel» amb el cor Sons de Gòspel serà a les 11 h al Mercat de Marxants i a les 12 h a l'interior del Mercat Central. Finalment, fins després del dia de Reis es visitar el «Pessebre de Clicks», fet per Jordi Mariné i que omple un taulell del Mercat Central.\nEls mercats de Tarragona i Reus s'omplen de gent per les compres de Nadal\nEls Mercats de Reus regalaran milers d’euros en vals de compra durant el Nadal\n🎮 Mediepolys: el videojoc que està creant un reusenc des de casa\n💰Primeres cues per cobrar el 'Gordo' del Cachirulo\nMercats de Reus Comerç de Reus festes de Nadal agenda


ᐅ Posicionament web La Fuliola - Posicionament Google SEO La Fuliola\nLi oferim un servei de posicionament web La Fuliola potent i eficaç, que garanteix els millors resultats de posicionament a Google.\nExperts en posicionament web La Fuliola\nEl nostre posicionament web La Fuliola va de bones pràctiques, metodologia contrastada i experts en estratègies SEO nacional i internacional. El nostre equip professional a La Fuliola analitza i confecciona en cada cas una proposta a mida sobre l’estratègia SEO On-page i Off-page més adient i que millor encaixa amb les necessitats del client i els seus objectius en aquest sentit.\nPosicionament web La Fuliola amb màximes garanties\nEls nostres resultats en posicionament web La Fuliola els podem demostrar amb els nostres casos d’èxit reals i vigents, gràcies a la nostra gran experiència en aquest sector i gran quantitat de clients que confien en el nostre posicionament web La Fuliola.\nEstratègies SEO Google de Gestinet. El millor posicionament web La Fuliola\nEl nostre objectiu a l’hora de crear una estratègia SEO La Fuliola és aconseguir els millors resultats en la generació de trànsit potencial i sa des dels cercadors, sobretot el posicionament Google, cap a la pàgina web del client. La conversió d’aquest trànsit nou potencial en client nou aconseguit, és l’estratègia On-page que també cal abordar per assegurar-nos l’èxit i tancar el procés consolidant l’estratègia dissenyada.\nA l’igual que el Manteniment informàtic és vital per a qualsevol empresa avui dia, la seva estratègia SEO de posicionament web La Fuliola també forma part de quelcom vital i necessari per a la seva supervivència o en cas contrari, òbviament pot tenir els dies comptats.\nMetodologia pròpia en posicionament web La Fuliola\nEl nostre secret és tractar el posicionament web La Fuliola com a metodologia i filosofia dins el nostre ADN i plasmar-ho a l’hora de crear i optimitzar les pàgines web que realitzem. Utilitzem en tot moment metodologia pròpia, tècniques i estratègies SEO contrastades i vigents, amb les màximes garanties d’èxit i sense riscos. Mai hem tingut una pàgina web penalitzada i en tots els casos realitzem una estratègia SEO a mida amb les màximes garanties per a consolidar els objectius marcats.\nAixí doncs, el posicionament web La Fuliola és una forma de fer les coses, una metodologia constant i una filosofia que cal desenvolupar en cada disseny web, optimització web i projecte en aquest sentit. Aquesta metodologia i filosofia de treball és el resultat de tants anys d’experiència en el servei de posicionament web La Fuliola, i només es pot assolir entenent i transpirant durant tant de temps els paràmetres, motius i estratègies de posicionament web La Fuliola òptimes i exitoses que Google contempla en el seu posicionament natural, en evolució constant.\nMetodologia de posicionament web La Fuliola pròpia, tècniques i estratègies SEO contrastades.\nEls millors resultats en la generació de trànsit potencial mitjançant el posicionament web La Fuliola.\nPropostes de posicionament web La Fuliola a mida sobre l’estratègia SEO On-page i Off-page.\nBones pràctiques, metodologia contrastada i experts en estratègies posicionament web SEO La Fuliola.\nLa Fuliola i el seu posicionament web\nCada ubicació i zona geogràfica te un tractament específic a nivell SEO Google i això afecta directament en una gran majoria d’estratègies de posicionament web La Fuliola que desenvolupem, tant sigui pel volum i tipus de competència, com tipus de sector, activitat, etc... Cal tractar cada projecte i estratègia de posicionament web La Fuliola de forma personalitzada i a mida, només així es pot garantir l’èxit de la mateixa i aconseguir els resultats en posicionament web La Fuliola esperats.\nGestinet ❤ Posicionament web La Fuliola\nSi, ho reconeixem, som addictes i ens apassiona el cercador Google des dels seus inicis, i les estratègies de superació constant que dissenyem per tal que cada client sobresurti dins el Posicionament dins Google, evolucionant-les amb el temps per tal de millorar i optimitzar resultats constantment. Val a dir que a La Fuliola comptem amb clients que són models de negoci online i gairebé la única captació de client potencial és via posicionament Google, amb l’exigència i pressió que això comporta.


Montserrat Caballé i Freddie Mercury canten 'Barcelona' [VIDEO] betevé\nVa ser el 8 d'octubre del 1988 i se celebrava el festival la Nit de Barcelona\nredacció web | dimecres, 24 de novembre del 2021, a les 10.26\nEl 8 d’octubre del 1988 al festival la Nit de Barcelona, la soprano Montserrat Caballé i el líder de la banda britànica Queen, Freddie Mercury, van cantar plegats el que es va convertir en l’himne dels Jocs Olímpics, ‘Barcelona’. Ho van fer en un escenari a l’aire lliure instal·lat a les Fonts de Montjuïc.\nEl públic assistent va poder sentir en directe la parella de músics. Era el segon cop que la cantaven junts. La primera vegada havia estat a Eivissa. No van tornar a cantar mai més la cançó plegats, per motius d’agenda i perquè el cantant estava malalt.\nCom es va gestar l’èxit\nMercury es va declarar fan de Montserrat Caballé quan la va veure cantar l’any 1983 a la Royal Opera House de Londres. A través dels seus representants, l’artista anava al darrere de Caballé per poder conèixer-la i cantar algun dia junts. Mercury va viatjar a Barcelona el 1987 per trobar-se amb Caballé a l’Hotel Ritz. Freddie Mercury i Mike Habiten van fer la lletra i la música de ‘Barcelona’. Sembla, però, que no va ser casual que Mercury dediqués un tema a la Ciutat Comtal perquè Caballé tenia l’encàrrec de Pasqual Maragall, llavors alcalde de Barcelona, d’interpretar una peça en la cerimònia inaugural dels Jocs del 92.\n‘Barcelona’ va ser l’escollida, però arran de la mort de Freddie Mercury -que va morir vuit mesos abans de la cerimònia d’ inauguració dels Jocs-, i per respecte al difunt, es va decidir no tocar la peça durant la cerimònia. Es va buscar una altra cançó i es va elegir ‘Amics per sempre’, que va cantar Josep Carreras. Això sí, la cançó es va convertir en l’himne oficial de l’esdeveniment i sonava a totes les competicions. Va tenir tant d’èxit amb milions de còpies venudes que l‘any 1987 va arribar a la vuitena posició en el rànquing dels èxits de la Gran Bretanya. També va sonar el dia del funeral del cantant de Queen.\n— Jocs Olímpics — Montserrat Caballé — òpera


L'Alpi: un cérvol que com el de Llívia va canviar el bosc pel poble - Regió7 :: El Diari de la Catalunya Central\nL'Alpi: un cérvol que com el de Llívia va canviar el bosc pel poble\nL'animal, va entrar a Alp el 1957 i s'hi va quedar per conviure amb els veïns. Fins i tot va assistir a un funeral\nm.s | d.c. 26.09.2016 | 19:24\nL'Alpi: un cérvol que com el de Llívia va canviar el bosc pel poble AJ Alp\nUn cérvol amb banyes d'onze puntes irromp en un pati particular a Llívia\nVÍDEO: el cérvol més cèlebre de la Cerdanya\nEl gran enrenou viscut la setmana passada a Llívia amb el cérvol que va quedar atrapat en un balcó quan escapava d´uns caçadors i la posterior campanya perquè no se´l caci sembla que quedarà en la memòria dels veïns com una anècdota simpàtica.\nTot el contrari del que va viure Alp a mig segle passat amb el seu cérvol particular, l´Alpi, el qual és avui encara molt present en la memòria dels veïns i la vida local.\nEl 21 de novembre del 1957 va entrar al poble un cérvol que havia estat alliberat en una campanya de repoblament. L´exemplar es va quedar al poble i es va acostumar a menjar del que li donaven els veïns. A casa de l´alcalde, Martí Tajà, alimentaven i amanyagaven l´animal, segons recorden des de l´Ajuntament, de manera que de seguida el poble es va fer seu el cérvol i el va batejar Alpi. L´animal es passejava amunt i avall de l´escola a l´estació i d´aquí al Casino, on veïns i turistes li donaven menjar. Expliquen al consistori, i hi ha fotos que en donen fe, que l´Alpi fins i tot va assistir al funeral d´un dels veïns amb qui més va congeniar.\nTambé tafanejava les partides d´escacs diàries de l´alcalde amb el cap de la Guàrdia Civil i esperava els nens a la sortida de l´escola. Però quan es va fer gran, l´Alpi es va anar tornant més esquerp, sobretot en les èpoques de zel, en què generalment tornava als boscos. Un dia, un metge d´Olot que estava de cacera el va abatre sense saber-ne la identitat. Els veïns d´Alp en van reclamar el cos a l´estat, que el volia entregar com a trofeu, i avui en dia el seu cap presideix l´entrada de l´Ajuntament. Des de llavors l´Alpi està en la memòria del poble, fins al punt que és a l´escut extraoficial del municipi i un capgròs l´ha perpetuat com a mascota en els actes infantils i les festes populars.\nL´alcalde d´Alp, Ramon Moliner, explica que «l´Alpi és un personatge viu al poble, tothom té molt present la figura del cérvol que va estar-se al poble, i seguint la seva memòria es va incorporar a l´escut i es va fer l´estàtua de davant l´església». Tant és així que la llar d´infants porta el nom del cérvol i en moltes activitats de la Molina també hi apareix.


Curs Masculinitats i Feminitats: com abordar la diversitat sexual i afectiva en infants i joves\nPublicat el Divendres, 20 Octubre 2017 11:54\nEl Servei d'Atenció Integral (SAI) per a persones LGBTI del Consell Comarcal de la Noguera ha organitzat el curs Masculinitats i Feminitats, la construcció de les identitats i relacions de gènere per oferir eines i recursos per abordar la diversitat sexual i afectiva en infants i joves, tot desmuntant mites i prejudicis i reconeixent diferències, perquè tot infant i jove mereix un tracte digne i respectuós.\nAquesta formació s’adreça a professionals de centres i serveis educatius, sanitaris, policials, de serveis socials, de serveis especialitzats en infants i joves, i altres professionals que hi tinguin interès. Per garantir la compatibilitat d’horaris, se’n farà dos edicions, la primera el dimarts 17 d’octubre de 2017 i la segona el dissabte 28 d’octubre, totes dos de les 9.00 a les 14.00 h, a la sala d’actes del Consell Comarcal de la Noguera.\nLa formació anirà a càrrec de Paco Abril, llicenciat en Ciències Polítiques i Sociologia (UAB); doctor en Societat de la Informació i Coneixement (UOC); professor de la Facultat d’Educació i Psicologia de la Universitat de Girona i investigador en projectes relacionats amb el gènere, la masculinitat, la coeducació, la conciliació de la vida laboral i familiar, el neoliberalisme i l’activisme.\nL’assistència és gratuïta, però cal inscripció prèvia al següent enllaç:


Els valors cooperatius, en la mesura que son humans els podem considerar previs a la mateixa economia i al mercat, per abastar tota una preocupació jurídica, econòmica i política. Avui ens cal cooperar més i no tan sols competir. La vida en xarxa, la globalització, les tecnologies de la informació i de la comunicació, el llenguatge constructiu del nosaltres, haurien de ser els motors d’un canvi en les condicions de vida.\nLa promoció dels valors cooperatius es manifesta de forma destacada en la “responsabilitat social corporativa” però també en el sentit de responsabilitat de cadascú de nosaltres. Les empreses, a banda de prosperar juntament amb els seus membres han de ser conscients del seu entorn, del qual sorgeix i al qual ha de servir. Han de retre comptes i produir un retorn dels seus actius a la societat en la que es mouen.\nEl llenguatge cooperatiu el tenim ben present en moltes ocasions, com ara quan parlem de “treball cooperatiu” o d’”aprenentatge cooperatiu”, fonamentals per a posar en marxa les forces necessàries per a assolir objectius d’interès comú. Els valors cooperatius son així expressió de la creativitat i de la llibertat d’iniciativa de les persones, posen l’èmfasi en aspectes tan importants com el treball en equip, l’ humilitat com actitud respectuosa amb els altres, o el reconeixement del rol que cadascú desenvolupa en el si d’un col·lectiu.


Rubí presenta el projecte 50/50 a la Cimera Mundial del Clima | Sostenible\nRubí presenta el projecte 50/50 a la Cimera Mundial del Clima\nEl 50/50 és una experiència educativa entorn de l'estalvi i l'eficiència energètica impulsada com a part del projecte Rubí Brilla: la comunitat educativa treballa en equip per reduir el consum energètic ─i la despesa econòmica que comporta─ i les emissions contaminants. Els centres educatius es comprometen a rebaixar la seva despesa energètica i el consistori retorna la meitat de l’estalvi aconseguit en forma de subvenció directa. L’altra meitat dels diners, l’Ajuntament els inverteix en mesures d’eficiència energètica als centres per seguir augmentant l’estalvi en el futur.\nEl projecte es va implantar el 2012 a Rubí i, en aquests moments, està plenament consolidat a una dotzena d’escoles públiques de la ciutat, aconseguint un estalvi energètic global proper als 300.000 euros.\nL’alcaldessa de Rubí, Ana María Martínez Martínez, participa aquests dies a la Cimera Mundial del Clima que se celebra a Madrid juntament amb altres regidors de l’equip de govern. Aquest dimecres, la màxima representant municipal ha parlat de l’èxit aconseguit a través del projecte educatiu 50/50 en el marc de la ponència Les escoles com a llavors del canvi, que ha tingut lloc a la Zona Verda del congrés.\nCom ha comentat Martínez, Rubí ha estat pionera en el foment de l’estalvi i l’eficiència energètica a tots nivells. Inicialment, el projecte Rubí Brilla es va centrar en l’àmbit municipal i industrial, però de seguida va estendre el seu concepte als sectors comercial i domèstic.\nAna María Martínez Martínez, durant la seva intervenció a la Cimera Mundial del Clima (foto: Ajuntament de Rubí)\nLes escoles, des d’un bon començament, també han format part de la filosofia Rubí Brilla a través del projecte 50/50, una experiència educativa entorn de l'estalvi i l'eficiència energètica: la comunitat educativa treballa en equip per reduir el consum energètic ─i la despesa econòmica que comporta─ i minvar les emissions contaminants. Els centres educatius es comprometen a reduir la seva despesa energètica i el Consistori retorna la meitat de l’estalvi aconseguit en forma de subvenció directa. L’altra meitat dels diners, l’Ajuntament els inverteix en mesures d’eficiència energètica als centres per seguir augmentant l’estalvi en el futur.\nL'objectiu del projecte és conscienciar, fomentar hàbits sostenibles i apoderar comunitats educatives per aconseguir un canvi d’hàbits. La idea va començar a aplicar-se amb èxit a diferents col·legis d'Alemanya a principis dels anys noranta. Des d’aleshores s'ha implantat a altres països europeus dins de la iniciativa EURONET 50/50. Rubí Brilla va portar la idea a Rubí el 2012, assegurant que el 100% de l’estalvi revertís totalment a cada centre en forma de subvenció i/o inversió directa, més enllà del retorn del 50% que preveia Euronet. A més, Rubí Brilla ha millorat la proposta original amb un sistema de monitoratge en temps real de consums, indicadors econòmics i aprofundint en la participació i implicació de tota la comunitat educativa.\n“Els nens i nenes de Rubí són la nostra esperança en la transició energètica”, ha assegurat l’alcaldessa durant la seva intervenció. Ana María Martínez Martínez ha traslladat a les persones assistents a la ponència “l’orgull” que sent per aquest projecte, que “té un baix cost d’implementació, uns resultats immediats i ofereix la possibilitat de replicar-lo”. Segons la primera edil, “en un món devorador de recursos i dependent de les energies fòssils, és vital el foment de l’estalvi energètic”. Per això ha assegurat que aquest tipus de projectes “encara tenen molt recorregut a la ciutat i al món”.\nDes del 2012, més de 20 escoles de fora de Rubí han replicat la proposta 50/50, entre elles, l’escola Sant Isidre de València, Dos de Mayo de Pinto (Madrid), Nuestra Señora del Rosario d’Agüimes (Gran Canaria) i 6 escoles d’Alpedrete (Madrid).\nGràcies a la iniciativa 50/50 les escoles de Rubí a registren consums mínims d’energia. Ho explicarem la setmana vinent a la Cimera Mundial del Clima #COP25 #EmergenciaClimatica #rubicity @RubiBrilla pic.twitter.com/DJaGMcASbz\n— Ajuntament de Rubí (@AjRubi) November 28, 2019\n20è aniversari del Consell dels Infants i Adolescents\nLa presència de Rubí a la Cimera Mundial del Clima s’ha donat a conèixer coincidint amb l’acte de constitució del nou Consell dels Infants i Adolescents de Rubí per al curs 2019-2020, que ha tingut lloc al Teatre Municipal La Sala. Una trobada especial, conduïda pel Mag Lari, que també ha servit per celebrar el 20è aniversari d’aquest òrgan participatiu.\nAntics i nous consellers i conselleres, acompanyats de les seves famílies i dels representants dels centres educatius, s’han aplegat al pati de butaques per fer balanç de la feina feta durant l’últim any i oficialitzar l’entrada dels nous integrants. Com és habitual, s’han renovat la meitat dels membres del Consell, que està format per 28 infants de 5è i 6è de primària i 18 nois i noies de 1r i 2n d’ESO.\nDurant el seu parlament, l’alcaldessa ha agraït als consellers i conselleres “la dedicació, la feina i la responsabilitat cap a la ciutat” i ha fet valer el dret de la infància a “expressar la seva opinió i que aquesta es tingui en compte en els assumptes que els afecten”. Un exercici que la Declaració de Colònia, signada recentment per Rubí, defineix com a “participació significativa”.\nMartínez ha refermat el seu orgull per la feina feta pel Consell dels Infants i Adolescents de Rubí durant aquests 20 anys i ha aprofitat l’acte per fer-li un nou encàrrec: ajudar l’Ajuntament a decidir el destí dels 50.000 euros dels Pressupostos Participatius 2020 destinats a la infància: “Estic segura que fareu tan bona feina com els consellers i conselleres a l’anterior procés. Gràcies al Consell, Rubí tindrà aviat bancs que facilitaran la conversa entre les persones que s’hi asseuen i, també molt aviat, veurem una vintena de passos de vianants plens de colors i formes amb frases que també heu decidit vosaltres”.\nL’acte celebrat aquest dimecres ha comptat també amb l’assistència del regidor d’Infància i Educació, Víctor García Correas, que ha remarcat la importància de la participació dels infants a la vida pública: “No són només ciutadans de futur, sinó que ara ja són ciutadans de ple dret. Els hem d’escoltar, la seva opinió és important”.\nRubí busca deu comunitats veïnals per participar en una prova pilot que promou la sostenibilitat\nEl projecte "Comunitats Rubí Brilla, estalvi, confort i energia" té com a objectiu la reducció d'emissions i l'estalvi d'energia i diners\nGranollers presentarà experiències sobre biomassa i implicació dels joves a la COP25\nEl dijous 12 de desembre, l'Ajuntament de Granollers participarà a la COP25 en el marc de la Zona Verda, l'espai de participació social de la Convenció Marc de Nacions Unides sobre el Canvi Climàtic.


COPPEREPLACE - Solucions per reduir l’ús del coure en vinyes\nPàgina inicial/Projectes Nacionals, Tecnologia química/COPPEREPLACE\nSolucions integrades, innovadores i viables per reduir l’ús del coure i el seu impacte ambiental en vinyes de la regió SUDOE.\nL’ús de fitosanitaris derivats del coure, adreçats a prevenir malalties en el sector de la viticultura orgànica i convencional, causa greus problemes mediambientals. Segons la Unió Europea, les vinyes concentren actualment la major quantitat de coure en sòls.\nEn aquest sentit el projecte COPPEREPLACE desenvolupa i valida una sèrie de solucions integrades, innovadores i viables, amb l’objectiu de reduir l’ús del coure en el sector de la viticultura i minimitzar l’impacte mediambiental que provoca en les vinyes. Les solucions impulsades pel projecte seran transferibles i duradores per facilitar que el sector vitivinícola compleixi amb les noves normatives europees i promogui la producció sostenible i respectuosa ambientalment.\nLa Unitat de Tecnologia Química d’Eurecat participa en el projecte en el qual hi desenvoluparà la tecnologia d’encapsulació de nous productes fitosanitaris eficients que permetin reduir la quantitat de coure emprada sense generar microplàstics.\nCOPPEREPLACE compta amb un consorci liderat per la Plataforma Tecnológica del Vino i format per 13 entitats multidisciplinàries d’Espanya, França i Portugal.\nCOPPEREPLACE – Desenvolupament i implementació integral de noves tecnologies, productes i estratègies per a reduir l’aplicació de coure a la vinya i remediació de sòls contaminats a la regió SUDOE.\nProjecte finançat a través de la 4a convocatòria del Programa de Cooperació Territorial Europea Sudoccidental (Programa Interreg SUDOE).


Sussi Garcia, 5è premi del Consell de la Gent Gran\nEl Saló de Sessions de l’Ajuntament de Manresa es va omplir aquest dilluns per celebrar l’acte institucional del Dia Internacional de les Persones Grans de Manresa i l’arrencada de les Aules de la Gent Gran del curs 2019-2020. L’acte es va completar amb una conferència de l’historiador navarclí Llorenç Ferrer.\nSussi Garcia, distingida amb el 5è premi del Consell de la Gent Gran de Manresa\nPresidit per l’alcalde de Manresa, Valentí Junyent, el Saló de Sessions de l’Ajuntament de Manresa va acollir aquest dilluns al vespre l’acte institucional que suposa l’arrencada del programa del Dia Internacional de les Persones Gran i el tret de sortida del nou curs de les Aules per a la Gent Gran. Durant l’acte es va lliurar la cinquena edi ció del Premi del Consell Municipal de la Gent Gran, que aquest any s’ha concedit a l’activista i fotògrafa Sussi Garcia Soldevila.\nL’acte va comptar amb la intervenció de la presidenta de la Coordinadora de Jubilats i Pensionistes, Fina Dordal; i de la regidora d’Infància, Joventut i Persones Grans de l’Ajuntament de Manresa, Rosa M. Ortega. Posteriorment, l’historiador Llorenç Ferrer va fer una xerrada titulada “La importància de la vinya al Bages al llarg dels temps” per inaugurar el curs 2019-2020.\nAbans del discurs de cloenda de l’alcalde, el secretari del Consell de la Gent Gran de Manresa, Enric Roca, va llegir el veredicte del jurat que ha decidit atorgar el premi a Sussi Garcia.\nEl premi del Consell de la Gent Gran té l'objectiu de reconèixer públicament la trajectòria de persones grans que hagin destacat per la seva dedicació al desenvolupament social i comunitari de la ciutat. Es tracta d'un premi que no té dotació econòmica, sinó que és un reconeixement honorífic a la persona a qui se li valoren els mèrits obtinguts.\nEl jurat d’aquesta edició estava format pe Juliana Casero Garcia (Associació de Gent gran de la Balconada); Jordi Masfret Costa (Consell de la Gent gran); Josep Mellado Piedra (Amics de la Gent gran de Manresa); Maria Segalès Vila (Associació viure i conviure); Enric Roca Carrió, (tècnic de gent gran que actua com a secretari); i Rosa M. Ortega Juncosa, regidora d’Infància, Joventut i Persones Grans.\nSussi Garcia, activista social i fotògrafa\nSussi Garcia i Soldevila, va néixer l’any 1943, a Vallhonesta, Sant Vicenç de Castellet. De joveneta va anar a viure Artés, on amb el pas dels anys i ja en plena democràcia, és elegida regidora de Cultura. En la seva legislatura tira endavant projectes per la millora de la població, com el Pavelló Municipal.\nPer qüestions de treball, s’estableix a Manresa i en arribar a la jubilació, s’integra al Casal de la Generalitat del carrer Circumval·lació. S’integra a la Junta del Casal, com a vocal de cultura i relacions externes, des d’on tira endavant diferents accions com la Revista, Vida al Casal, Taules de Debat i esdevé relacions públiques.\nAviat entra en el Consell de les Persones Grans de l’Ajuntament de Manresa, en el qual actualment hi consta com d’experta, això li permet col·laborar en totes les d’activitats del Consell de l’Ajuntament de Manresa.\nTambé va ser delegada a la Permanent del Consell de les Persones Grans del Bages, en representació de l’Associació Viure i Conviure.\nDes de totes les responsabilitats que ha assumit, destaca la seva voluntat de participar, col·laborant activament, perquè les propostes siguin exitoses. Però, la seva afició a la fotografia és una de les seves dimensions més conegudes. Amb els anys, s’ha convertit en un testimoni quasi imprescindible de la vida manresana. Present en gairebé tots els actes que es fan a la ciutat, capta imatges de forma voluntària que les lliura generosament per l’arxiu d’entitats i persones que li demanen.\nJoan Cals Torres (2015)\nPepita Subirana Badia (2016)\nJordi Masfret Costa (2017)\nAgustí Perramon Prunés (2018)\nArxivat a: SUSSI GARCIA 5È PREMI DEL CONSELL DE LA GENT GRAN


Despertem la creativitat artística – docents.cat\nLa creativitat és una de les capacitats humanes més valuoses que ens permet expressar, somiar i transformar la realitat. És import que estimulem la creativitat artística en els infants, que els ajudem a obrir la ment perquè aprenguin a veure les coses des de diferents punts de vista.\nEn aquest document descobrireu una proposta plàstica per afavorir la creativitat artística dels alumnes. Es tracta de fer creacions artístiques utilitzant objectes i elements que puguem trobar pel nostre entorn. A partir d’aquests elements, combinarem amb el dibuix per fer les creacions artístiques. Trobareu 36 imatges de mostra per inspirar als alumnes.\nÉs important que potenciem la creativitat en els infants perquè descobreixin el seu potencial. La creativitat no només està vinculat a l’art, sinó que és una manera de pensar i veure el món que permet als infants que siguin més flexibles i adaptables, que siguin capaços de veure les coses des de diferents punts de vista i s’atreveixin a transformar i crear el seu entorn.


3 de desembre de 2019: Dia Internacional de les Persones amb Diversitat Funcional | Síndics i Defensors Locals de Catalunya\nAmb el present article, el Forum de Síndics i Síndiques, Defensors i Defensores Locals de Catalunya es fa ressò de la recomanació número 67 de l’informe Observaciones finales sobre los informes periódicos segundo y tercero combinados de España fet pel Comitè dels Drets de les Persones amb Discapacitats el 9 d’abril de 2019. L’ONU, a la seva pàgina web, ofereix dades impactants: la població mundial és de set mil milions de persones, de les quals més de mil milions tenen algun tipus de diversitat funcional (una de cada set); més de cent milions són infants i tenen quatre vegades més possibilitats de ser víctimes d’algun tipus de violència; el 80% de persones amb diversitat funcional viuen en països en desenvolupament; el 50% de les persones amb diversitat funcional no tenen accés a la sanitat; finalment, 160 països han signat la Convenció sobre els Drets de les Persones amb Discapacitat (CDPD).\nEl Consell d’Europa preveu que el 2020, o sigui, demà mateix, una cinquena part de la població de la UE tindrà alguna forma de diversitat funcional. La UE i tots els seus estats membres són part de la CDPD, important acord que va entrar en vigor el gener de 2011 i ha orientat el contingut de la que ha estat l’Estratègia Europea sobre Discapacitat 2010-2020. A Espanya, l’any 2017 hi havia 3.177.531 ciutadans amb diversitat funcional, dels quals 1.581.417 són dones i 1.596.114 són homes. A Catalunya, a 2018, les persones amb diversitat funcional eren 577.028, de les quals 61.258 s’ubiquen al Baix Llobregat i 7.707 resideixen a Sant Boi de Llobregat, per posar un exemple de ciutat de més de 20.000 habitants.\nNo és objecte d’aquesta col·laboració entrar en la polèmica del nomen iuris entre els conceptes de discapacitat o diversitat funcional; havent sorgit el darrer el 2005 en el Foro de Vida Independiente. Amb tot, com en el món jurídic, la realitat no és la que diuen les parts que és, sinó la que és. Estem centrats en les persones i les seves circumstàncies, que és el que ens defineix i dignifica.\nEl Secretari General de la ONU, António Guterres, expressa la intencionalitat de la celebració d’aquest dia Internacional, en què es pretén “reafirmar el compromís de treballar junts per un món millor que sigui inclusiu, equitatiu i sostenible per a tothom, i en què els drets de les persones amb discapacitat es facin plenament efectius”. A tal efecte està previst que el dia 3 de desembre d’enguany es presenti l’Informe Fonamental de la ONU sobre Discapacitat i Desenvolupament, 2018, realització del ODS per, per a i amb persones amb Discapacitat.\nLes Síndiques i Síndics Municipals de Greuges de Catalunya tenim com a missió principal la defensa de la ciutadania en les situacions en què hagi estat agreujada per l’activitat -activa o passiva- de l’administració municipal. Amb creixent interès i implicació incorporem en les nostres intervencions els principis i exigències legals derivades de l’aplicació en els municipis dels deures i obligacions derivades de la CDPD, convenció que a Espanya va entrar en vigor el 3 de maig de 2008.\nCom tot ésser viu, les normes jurídiques tenen vida, evolucionen. La CDPD s’ha de desplegar, interpretar i aplicar en els Estats membres i òbviament en els municipis fent realitat el principi de subsidiarietat. En aquest sentit, cal conèixer les recomanacions de l’informe Observaciones finales sobre los informes periódicos segundo y tercero combinados de España . La recomanació número 65 s’adreça, entre altres, directament a les administracions locals i, per tant, a aquelles institucions que tenen la missió de fiscalitzar l’actuació dels Ajuntaments i de vetllar per l’assoliment i respecte del drets humans a la ciutat.\nAmb creixent interès i implicació, els síndics i síndiques locals incorporem en les nostres intervencions els principis i exigències legals derivades de l’aplicació als municipis de la Convenció sobre els Drets de les Persones amb Discapacitat.\nL’informe en qüestió fa una anàlisi exhaustiva dels compliments i dels incompliments que l’Estat espanyol està fent de la CDPD. La seva acurada lectura és un exercici d’immersió en la realitat social, cultural i política de les circumstàncies adverses en què han de viure i conviure les persones amb diversitat funcional. Consta dels reconeixements dels avenços assolits, com la Llei Orgànica 2/2018, que modifica la Llei Orgànica 5/1985 del Règim Electoral General, com a primer pas per garantir el dret de totes les persones amb discapacitat a votar sense patir discriminació. Em recorda a la bona pràctica de l’examen de consciència (actualment en diríem fer un escanejat de la realitat) prèvia al reconeixement de les mancances, avui seria fer un DAFO ad hoc, per acabar amb el també clàssic propòsit d’esmena o pla d’acció.\nSeria interessant que els consistoris adoptessin mesures i orientessin polítiques seguint les recomanacions de l’esmentat Comitè, i més quan afecten a un percentatge elevat de la població, seguint amb l’exemple de Sant Boi de Llobregat, on afecta a un 9% de la població, la minoria majoritària. D’entre totes les observacions del Comitè en destaca i reclama l’atenció de l’Estat pel que fa referència a l’article 17 de de la CDPD relatiu a la protecció de la integritat de les persones i el 24, relatiu a l’educació inclusiva. L’informe Observaciones finales sobre los informes periódicos segundo y tercero combinados de España és d’obligada lectura, per activar una fonamental presa de consciència i positiva acció transformadora.\nEx-Síndic Municipal de Greuges de Sant Boi de Llobregat\n El Comitè del Drets de les Persones amb discapacitat de la ONU, el 18 i 19 de març de 2019, ha emès un segon informe sobre la revisió del grau de compliment del tractat CDPD. Vegeu en el link l’informe complert en aquest enllaç.


Cárcel confia a tenir la plantilla tancada abans del Trofeu Costa Brava - Diari de Girona\nCárcel confia a tenir la plantilla tancada abans del Trofeu Costa Brava\nEl director esportiu confirma que la seva intenció és\nque Albert Vivancos acabi formant part del primer equip\ncarles rosellgirona 04.08.2015 | 15:51\nEl telèfon de Cárcel continua traient fum. aniol resclosa\nDe moment, a 4 d'agost i amb encara dues setmanes i mitja perquè comenci la Lliga, el Girona ja ha incorporat set futbolistes. Rubén Alcaraz, Marcelo Djalo, Carlos Clerc, David Oliveros, Kiko Olivas, Jairo Morillas i Pol Llonch completen el capítol de fitxatges. Però Quique Cárcel i també Pablo ?Machín, en consonància amb el seu cos tècnic, saben que encara hi ha feina per fer i que, a dia d'avui, cal encara incorporar més futbolistes per tenir una plantilla prou competitiva per encarar amb garanties la temporada. Cárcel parlava ahir de "cinc o sis fitxatges més", operacions que vol tancar "el més ràpidament possible", però tampoc "sense presses" ni tampoc "precipitació". Així ho ha fet fins ara, el que li està donant, com a mínim, els resultats que vol. Sap, però, que el temps comença a collar i és per això que té una data en ment per intentar deixar la feina enllestida. Potser no tota, però com a mínim la major part.\nCárcel ja no només confia a tenir la plantilla completa el dissabte 22 d'aquest mes d'agost, dia en el que el Girona debutarà a la Lliga al camp de l'Athletic B. Confia a haver pogut fer els deures, fins i tot, una mica abans. "Com abans ho tinguem enllestit, millor. M'agradaria arribar al dia 15 d'agost amb totes les peces. Estem treballant perquè així sigui possible", confessava ahir el director esportiu, assenyalant així com a clau la data del Torneig Costa Brava, que enguany tornarà a tenir l'Espanyol com a rival. "Juntament amb l'entrenador, tenim una idea molt clara. Ens afanyarem per fer-la possible durant aquests propers dies. Demà (per avui) podria tenir els cinc o sis jugadors que falten, però ho volem fer bé", s'explicava.\nVivancos, un més\nAmb l'arribada de Pol Llonch, Cárcel dóna per tancades les incorporacions per al mig del camp, la zona que el Girona té més ben coberta. "Buscàvem un altre perfil de jugador que pogués generar més competència al que ja tenim", deia el director esportiu, que va dirigir molt bones paraules per al jove Albert Vivancos. El de Bescanó, cedit el curs passat a l'Hospitalet, està entrenant-se amb el primer equip amb la intenció de quedar-s'hi. Una opció que guanya força pes cada dia que passa, però que no veurà la llum fins d'aquí a uns dies. "Estem molt contents amb ell. Ha crescut en els darrers mesos i ha demostrat que té nivell per poder jugar a la Segona Divisió A. Ara bé, en les últimes setmanes decidirem. Tot depèn del que decidim l'entrenador i jo. Si no, marxarà cedit una altra vegada. Però la idea, en un principi, és que es quedi".\nLes sortides, a l'aire\nCárcel només té en ment ampliar la plantilla i no vol ni sentir a parlar d'una possible baixa. Una opció, però, ben real. Encara no s'ha acabat el mercat d'estiu i jugadors com Isaac Becerra i Florian Lejeune agraden a diversos clubs, de manera que la possibilitat que acabin fent les maletes encara existeix. Tots dos tenen una proposta de renovació al damunt de la taula del Girona (també la té Àlex Granell), encara sense resposta. Sobre tot plegat, Cárcel repetia que "comptem al cent per cent amb aquests jugadors. Tenim en ment un projecte de tres o quatre temporades i els volem amb nosaltres. Per això els intentem renovar. Volem que continuïn. Ara, el mercat és el que és i tenen la clàusula que tenen, per la qual cosa tot pot passar encara".


Inici > Laboratoris > Física > Normes de seguretat\nTermodinàmica "Vicente Gandía"\nMedi Ambient i Energies Renovables\nGuions de pràctiques\nNORMES de TREBALL en el LABORATORI de FÍSICA\nLes pràctiques de laboratori es desenrotllen per parelles, realitzant-se una pràctica per sessió. En primer lloc heu de llegir amb atenció el guió de la pràctica a realitzar, bé al començar la sessió o millor abans d'entrar en el laboratori. Identifiqueu el material a emprar i notifiqueu qualsevol possible carència. Alguns instruments poden ser d'ús comú en el laboratori, com a balances, baròmetres, termòmetres (de temperatura del laboratori), paper assecant, etc.\nComenceu a realitzar la pràctica seguint les indicacions del guió. Quan fóra necessari per la complexitat de la pràctica, el professor realitzarà una explicació prèvia. Si la pràctica involucra muntatges elèctrics, realitzeu el muntatge però no connecteu el circuit fins que el professor vos ho haja revisat. Quan s'utilitzen polímetres, un dels cables es connecta al terminal “com” i l'altre es connectarà segons es desitge mesurar V, W o A. Observeu, a més, si es tracta de corrent alterna o de corrent contínua.\nEncara que els aspectes de seguretat de treball en el laboratori han sigut molt cures, heu de prestar atenció a tot el que feu i tingueu especial atenció amb els elements següents:\n– Les substàncies i utensilis a alta temperatura;\n– Les pràctiques en què hi ha circuits elèctrics i aigua: si s'aboca aigua, ha de tallar-se ràpidament l'alimentació elèctrica del circuit, amb les mans seques, abans de procedir a l'assecat; i\n– Les substàncies inflamables (alcohol, p.E.) en la proximitat de flames o resistències elèctriques.\nEn cas d'accident, aviseu immediatament al professor.\nHi ha, finalment, una sèrie de normes addicionals a complir:\n– No es permet fumar, menjar ni beure en el laboratori i corredor d'accés.\n– La taula de treball i els ordinadors han de quedar com la vau trobar (és a dir, es desconnectaran els cables, primer es tancaran correctament els programes utilitzats i després s'apagara l'ordinador …).\n– Tracteu amb atenció el material de pràctiques. Si es trenca quelcom, comuniqueu-ho immediatament.


Avui s’ha celebrat una reunió de la Comissió de Seguiment del Pla d’Igualtat, en la qual el SIB ha estat l’únic sindicat que s’ha preocupat pels temes de Balears.\nVos havíem informat anteriorment, que ens havíem dirigit a la Direcció instant-la que reunís la Comissió de Seguiment del Pla d’Igualtat i Conciliació a causa del venciment imminent de les mesures de conciliació extraordinàries aprovades per a donar solucions a les situacions derivades de la crisi sanitària.\nIncomprensiblement l’empresa en la reunió celebrada avui, ens ha indicat que de moment no hi haurà pròrroga de les mesures extraordinàries ni tenen pensat crear altres mesures.\nDir que el Govern Central ha prorrogat fins al 31 de gener de 2021 les mesures del «Plan Mecuida»\nDavant la insistència del SIB i la resta dels sindicats presents, hem aconseguit el compromís per part de l’empresa de replantejar-se la pròrroga de la mesures extraordinàries. Ens han emplaçat a una nova reunió abans del 30 de setembre.


PRANTARA heritage suites Phnom Penh Cambodja - Ofertes d'hotels amb els MILLORS DESCOMPTES EN LÍNIA\nVeure tots els 791 allotjaments a Phnom Penh.\n70b street 244, Sangkat Chakto Mukh, Phnom Penh, Cambodja, Wat Bottum - Molt bona ubicació - Veure al mapa\nTé alguna pregunta per a PRANTARA heritage suites?\nExcel·lent 8,2 (256 comentaris)\nExcel·lent 8,4 (216 comentaris)\nExcel·lent 8,3 (422 comentaris)\nExcel·lent 8,1 (250 comentaris)\nBarri Sangkat Chakto Mukh Doun Penh Doun Penh Doun Penh Chamkar Morn Doun Penh\nMés informació sobre PRANTARA heritage suites\nPer als viatgers què vulguin captar les imatges i els sons de Phnom Penh, The Penh Guesthouse és l'el·lecció perfecta. Amb aquesta situació a només 2.7 km del centre de la ciutat i a 10.5 km de l'aeroport, aquest hotel de 3-estrelles atreu nombrosos viatgers cada any. Amb la seva bona localització, l'hotel ofereix fàcil accès a les destinacions obligades de la ciutat.\nThe Penh Guesthouse també ofereix moltes instal.lacions per enriquir la seva estada a Phnom Penh. L'hotel ofereix Wi-Fi gratuït en totes les habitacions, seguretat 24 hores, servei de compra d'entrades, express check-in/check-out, magatzem d'equipatge per garantir el més gran comfort possible als seus clients.\nL'hotel compta amb 11 precioses habitacions, i totes inclouen televisió de pantalla plana, accés a internet (sense fils), connexió sense fils a internet (cortesia), habitacions per a no fumadors, aire condicionat. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a The Penh Guesthouse.\nTots els tipus de viatgers (74)Viatger de Negocis (3)Parelles (33)Viatgers en solitari (22)Famílies amb infants petits (3)Famílies amb infants grans (5)Grups (8)\nYovana, Estats Units\nAi, Estats Units


Als moviments socials de Cerdanyola | Cerdanyola Informa\n15 novembre, 2013 | Filed under: Notícies | Posted by: cerdanyolainforma\nDes del procés constituent estem organitzant unes jornades de desobediència civil, que es desenvoluparan simultàniament a tots els municipis de Catalunya el proper dia 30 de novembre.\nBenvolguts i benvolgudes. Des de l’assemblea del Procés constituent Cerdanyola del Vallès ens posem en contacte amb vosaltres per comunicar-vos la nostra recent constitució com a nucli local. Qui som? El moviment pel Procés constituent sorgeix a partir de la proposta llançada per Arcadi Oliveres i Teresa Forcades el passat mes d’abril.\nDavant l’amenaça que pateix la ciutadania de Catalunya cal actuar amb rapidesa. Les elits financeres i econòmiques maniobren per lligar el país a una situació d’esclavitud col·lectiva. Amb l’excusa de la crisi arremeten contra el que queda de l’Estat del benestar. I com a conseqüència la democràcia fa greus passes enrere. Cada cop es fa més palès que les regles del sistema en què vivim, les de la Constitució de 1978, no van ser fetes pel poble ni pensant en el bé comú. Al contrari, només defensen els interessos de l’1% de la població en detriment dels de la resta. Ningú amb seny pot esperar que la guineu es preocupi del benestar de les gallines.\nEn aquest escenari només tenim una opció, cal desallotjar del poder a aquells que tant dolor i tanta misèria estan provocant. Cal fer-ho, a més, d’una manera pacífica i democràtica. L’única forma de superar l’actual situació passa per guanyar les pròximes eleccions, ser majoria, dissoldre el Parlament i convocar una assemblea constituent per fundar una República Catalana independent i sobirana, és a dir, governada pel poble i per al poble. Volem trencar amb els poders que ens governen. Per tal de sumar forces i fer realitat aquesta proposta, els promotors del procés constituent van llençar un manifest amb 10 punts mínims que en poques hores va rebre el suport de milers de persones (manifest annex). Ara per ara, aquest manifest ja ha sumat més 45.000 adhesions i s’han creat nuclis locals de simpatitzants al voltant de 200 municipis, per impulsar la creació d’una assemblea constituent catalana. El 13 d’octubre milers de persones es van aplegar a la presentació pública d’aquesta iniciativa a les fonts de Montjuïc.\nA Cerdanyola, el passat 25 de setembre el grup promotor va fer una xerrada de presentació a la plaça Abat Oliva. Des d’aleshores hem tingut dues assemblees a l’Ateneu que han aplegat a una vuitantena de persones. A tots els nuclis existents el treball de coordinació interna i de contacte està en marxa. A tot arreu s’estan fent jornades de formació interna, de debat i de treball sectorial (educació, sanitat, habitatge, mediambient, gènere …). El nostre és un moviment plural, autoorganitzat i autoformatiu, que aspira a barrejar-se amb totes les lluites obertes i per obrir que estiguin d’acord amb els valors del procés constituent. Què volem fer? Des del procés constituent estem organitzant unes jornades de desobediència civil, que es desenvoluparan simultàniament a tots els municipis de Catalunya el proper dia 30 de novembre. A Cerdanyola el proper dissabte 16 de novembre de 10.00 a 13.00 hores tindrà lloc una reunió on decidirem quina és l’acció o mobilització que volem desenvolupar al nostre municipi. Allà també explicarem amb més deteniment que és un procés constituent, on s’han dut a terme i quins són els riscos que impliquen.\nAmb aquest correu volem convidar-vos a participar amb nosaltres en aquesta jornada. Ens agradaria molt que algun o alguna representant dels vostres col·lectius vingués a aquesta trobada. Volem aplegar a tothom per colpejar plegats, volem connectar les nostres sensibilitats i les de la ciutadania amb el treball que tots esteu fent des dels vostres àmbits de lluita. De la mateixa manera volem explicitar-vos que les vostres lluites són la nostra lluita perquè nosaltres som vosaltres. No volem interferir ni crear espais ja creats. El que volem es sumar i ser majories, i per tant restem totalment a la vostra disposició. Les assemblees de procés constituent són el lloc on es reuneix la gent que vol refundar Catalunya.\nEls vents de canvi que han de transformar el país han de començar a bufar des de l’esfera local si volem que tinguin un efecte real. Companys i companyes, això és el començament d’un llarg camí que esperem fer amb vosaltres, conjuntament.\n¡És l’hora de la democràcia de debò!\nGrup coordinador Procés constituent Cerdanyola.


En aquest capítol del programa radiofònic "Destins" presentem "Renew Newcastle" una proposta d'un grup de ciutadans de la ciutat de Newcastle, situada a la costa de Nova Gal·les del Sud, a uns 150 quilòmetres al nord de Sydney.\nL'objectiu del projecte és trobar espais on els artistes de la ciutat puguin practicar i exposar la seva obra.\n"Renew Newcastle" és una idea de Marcus Westbury, creador d'un festival alternatiu d'arts, This is Not Art, i d'un programa de televisió amb el mateix nom. Westbury i altres ciutadans de Newcastle es van adonar que al centre de la ciutat hi havia un centenar d'espais comercials sense utilitzar, es van posar en contacte amb les immobiliàries que els gestionaven i van aconseguir arribar-hi a un acord. Els artistes poden ocupar els espais comercials sense pagar lloguer però tenen el compromís de deixar lliures els edificis en el cas que la immobiliària trobi un llogater disposat a pagar.\nJa hi ha set activitats en marxa al carrer principal de la ciutat, i s'espera que el projecte creixi durant les pròximes setmanes i mesos.\nPodeu veure el que està passant a Newcastle a través de la seva pàgina web i també a través del seu perfil a Facebook. El projecte engloba una exposició de fotografies, una galeria de continguts multimèdia i so digital, un estudi d'animació i producció cinematogràfica, una escola d'arts per a nens, una exposició d'instal·lacions arquitectòniques, un centre de disseny i una botiga d'artesania.\nI si voleu estar al corrent de com evolucionen els projectes de "Renew Newcastle", podreu veure-ho a través de la pàgina web oficial. Tots els enllaços que us poden ser d'utilitat els trobareu a la pàgina d'iCat fm.


Atrapant Idees: Juguem amb la natura\nBé doncs som-hi! Us explicaré primer el perquè de la motivació d'aquesta entrada (a part de que em van comentar que seria una bona entrada per fer) i ara que és primavera i hi ha tantes floretes, fulles i tants colors per veure a la natura. L'últim treball que he hagut de fer a la universitat ha set un projecte artístic, i en el meu cas l'he enfocat en treballar la natura, com que és un tema que em va agradar moltíssim, he cregut que era interessant, a part de bonic, és clar.\nAixí què us sembla si mirem activitats que podem fer amb els nens i nenes per tractar la natura?\nAmb les fulles que cauen (tan a la primavera, estiu, tardor i hivern) i sempre n'hi ha per terra! podem fer unes boniques figures o retalls i fer-ne un quadre, fer unes pàgines d'un àlbum amb diferents formes, colors, hem de potenciar la nostra creativitat i la des infants també, que per alguna cosa els hi agrada fer coses amb nosaltres!\nNo sempre hem de tenir i utilitzar les fulles amb els seu format original, tot i que és preciós, aquest és original i diferent i amb uns detalls preciosos! Qui s'anima?\nArt ful parent és una pàgina que visito amb freqúència perquè m'agraden molt les idees que proposa per fer amb nens i nenes de totes les edats. Les activitats, tan si són de la natura com si són amb materials comprats. Així que aquesta caixa de cartró feta amb flors, fulles, pals, pètals és fantàstica, ho podem fer amb flors naturals o seques, és una feina molt bonica i els efectes són com els de la taula de llum quan hi toca el sol.\nEls únics materials que necessitem són una caixa de cartró, fulles, pals, flors i ironfix pequè s'enganxin els materials.\nTwo daloo fa unes idees que són molt divertides amb fang i materials trobats a la platja, tot i que també es podria fer amb materials trobats al bosc, però amb els de la platja queden taaaan bonics! Així que tots a buscar petxines, musclos, pals, eriçons....\nLearn, play imagine fa unes activitats, però aquesta en concret que m'agrada molt, utilitzant pigment natural i aixi pintariem amb els pigments que podem trobar a la natura, fora de colors artificials, és una activitat diferent però molt divertida, qui s'anima?\nJa hem dit que pintar amb pigments és molt diferent i ens aporta sensacions noves i aquestes segur que són estupendes, així que qui s'anima a provar-ho? Algú ho ha fet?\nAquest experiment torna a ser d'art ful parent, segur que hi haurà gent que no li agrada arrencar floretes, però crec que alguna vegada ho hauriem de provar. Es tracta d'agafar una flor partir la tija pel mig, i posar cada part de la tija en un got diferent on hi haurà colorant alimentari, així queda la mitat de la flor d'un color i l'altra d'un altra.\nPintar amb flors és una idea que m'encanta perquè els petits i les petites vegin que no només es pot pintar amb colors i rotuladors. Pintar amb flors repercuteix una mica més de força i uns colors completament diferents, amb un tacte diferent el que podem trobar amb els colors. Aquesta idea ja l'havia vist anteriorment, però com que no en tinc cap imatge us deixo aquesta de Fantastic fun and learning, bonica eh! Qui ho provarà?\nPer qui no li agradi arrencar flors, també hi ha la idea d'agafar pedres i pintar amb elles. Jo amb les pedres no ho he provat mai, però si que ho he fet amb ous i és molt i molt divertida, i ara que l'he vist amb pedres crec que em sortirà una mica millor, perquè no hauré de buidar els ous, i no necessitaré tanta pintura, així que hi sortim tots guanyant! És molt, molt bonica! Aquesta idea també és de Fantastic fun and learning.\nEvidentent no tot es tracta d'activitats d'aquestes tan xules, hi ha activitats que no requereixen arrencar flors, jugar amb pedres, amb fulles, ni res d'això. Fa un temps, pel projecte vaig decidir buscar gent que treballés amb materials reciclats, materials trobat a l'aigua, al bosc. Hi ha grans artistes que es dediquen a fer aquestes coses, en voleu conèixer alguns de molt i molt bonics?\nPublicado por Kàtia Maier en 11:51


Com respondre: "Qui us ha impactat més en la vostra carrera professional i com? - aprenentatgesLlegir Més\nPrincipal aprenentatges Com respondre: "Qui us ha impactat més en la vostra carrera professional i com?\nQuan penses en la teva carrera actual, no hi ha dubte que certes persones han tingut un impacte. Hi ha tantes maneres en què algú pot incidir en la seva carrera professional. Sovint serà membre de la família o cònjuge, però molts ni tan sols coneixen la gent que els ha impactat. Potser busqueu cap a una figura pública determinada, ja que us van inspirar a prendre les decisions que vau fer.\nQuan s’asseu per fer una entrevista, pot ser que se li pregunti "qui t’ha impactat més en la teva carrera i com?" Aquesta és una gran pregunta, que us permet donar una resposta encara millor.\nAbans de decidir qui ha tingut més impacte en la teva carrera, pensa en les característiques següents:\nAnimat : L’individu t’ha animat, impulsant-te cap a l’èxit. Haurien cregut en tu, fent-te creure en tu mateix. Una vegada que creieu de veritat en vosaltres mateixos, qualsevol cosa és possible. L’animació és clau en termes d’èxit personal.\nEnsenyats : algunes persones són naturals pel que fa a la seva carrera i habilitats, però la majoria de les persones aprenen les seves habilitats mitjançant una altra persona. Com a humans, modelem el comportament. Potser algú us hagi ensenyat les habilitats clau que es van requerir a la vostra carrera professional. És possible que també hagueu cursat una formació formal. Les competències que actualment posseeixen tindran molt a veure amb el vostre èxit.\nUs heu ensenyat a aprendre dels vostres errors : Potser heu comès alguns errors al llarg del camí, qui no? Potser hi ha algú que us ha ensenyat a créixer a partir d’aquesta experiència. Hauran convertit experiències negatives en una experiència d’aprenentatge positiva. De vegades evitem els nostres errors, intentant oblidar que es van produir. Tot i així, és fantàstic si algú afecta el vostre viatge. Això us pot impulsar cap a oportunitats d’aprenentatge beneficioses.\nRepte : algú que va afectar la teva carrera t’haurà tret de la teva zona de confort. De vegades, les perspectives externes veuen alguna cosa que no. Potser heu vist en vosaltres un potencial que encara no havíeu reconegut. Desafiant-lo, potser us han permès assolir objectius que mai sabíeu que eren possibles.\nÉs important centrar-se en com heu crescut a la vostra carrera a causa d’aquesta persona. Com li han permès desenvolupar-se i prosperar? L’entrevistador voldrà veure com el seu desenvolupament beneficiarà la seva empresa.\nCentra’t en l’impacte que van fer en termes de les habilitats que vas desenvolupar. Això posarà en relleu les vostres habilitats actuals i com podrien beneficiar aquestes empreses potencials.\n“ Si hagués de triar algú que afectés la meva carrera, hauria de ser el meu primer directiu. Estava fresca fora de la universitat, amb ganes d’aprendre. Vaig tenir sort, el meu primer directiu va ser un líder increïble. Ella em va ensenyar directament sobre la indústria, ajudant en el meu procés d’aprenentatge. Tenia vint-i-dos anys d'experiència en aquell moment, la vaig respectar realment. No només vaig aprendre els fonaments bàsics de la indústria, sinó que ho vaig aprendre de manera indirecta. Va ser l'exemple perfecte de com pot dirigir efectivament un equip. Vaig agafar les seves habilitats de lideratge. Tots els membres del nostre equip la van respectar perquè va respectar a tots a canvi. Un cop desenvolupada la meva carrera, vaig començar en una nova empresa. Degut als coneixements que va proporcionar, vaig convertir-me amb èxit en cap d’equip directiu. Tot i que estic molt impulsada i apassionada, les habilitats que em va ensenyar van tenir un gran impacte en la meva carrera. He rebut diversos premis i ara ajuden els equips a convertir-se en unitats de cooperació fortes. "\nPodeu aplicar aquesta idea a tot tipus d'escenaris únics. Potser el teu avi t’ha ensenyat tot el que saps sobre la fontaneria. Esmentaria la seva educació que és important, però el teu avi hauria estat fonamental pel que fa a la teva carrera professional. Podeu aprofundir en relació amb les habilitats úniques que heu après amb ell. Això es pot aplicar a qualsevol situació, només cal centrar-se en les habilitats que vau desenvolupar.\nCentreu-vos en algú en termes d’educació. Això posarà de manifest la formació específica que vau viure.\n" El meu segon professor d'empresa va tenir un impacte massiu en la meva carrera professional. Després d’enviar el meu primer treball es va acostar a mi. Va dir que les meves idees i coneixements estaven més enllà dels meus anys. A partir d’aquest moment, va ser un meravellós mentor per a mi. Va veure potencial en mi i va sortir del seu camí per assegurar-me que continués una carrera professional. Vaig viure molts tallers orientats a negocis a causa d’ell. Va obrir els ulls al món dels negocis i no vaig mirar mai enrere. "\nA l’hora d’escollir una persona, penseu en la manera com han afectat la vostra carrera professional. Potser escollireu una persona influent que no heu conegut mai. Molta gent triaria algú com Steve Jobs, cosa que afecta la manera de veure la seva carrera professional. Potser decidiu un membre de la família, mostrant els vostres valors familiars forts. Tothom serà diferent, que és el que fa que aquesta pregunta sigui una oportunitat tan gran. Correu amb ell, mostrant els punts forts.


GreenTree Inn Nantong Stadium West Qingnian Road Business Hotel Nantong Xina - Ofertes d'hotels amb els MILLORS DESCOMPTES EN LÍNIA\nNo.97, West Qingnian Road, Chongchuan District, Chongchuan, Nantong, Xina, 226000 - Veure al mapa\nTant si es tracta d'un viatge de plaer com si és de negocis, GreenTree Inn Nantong Stadium West Qingnian Road B és una elecció d'allotjament magnífica quan visiten Nantong. L'hotel és a 2 km del centre de la ciutat i permet accedir a les instal.lacions més importants de la ciutat. Els visitants d'aquest hotel, poden gaudir d'anar a les atraccions més importants de la ciutat: Drogueria Puji, Teatre Gengsu, Live abroad in Swan's International Council of Shopping Center (Renmin).\nSimplement imagini's totes les comoditats i diversions que vostè espera de Green Tree Inns i afegeixi-hi el comfort de la seva llar. Per a la comoditat i comfort dels seus clients, l'hotel ofereix Zones públiques amb Wi-Fi, aparcament de cotxes, habitació familiar, restaurant, servei de bugaderia.\nEls clients poden triar d'entre 85 habitacions, i totes desprenen una atmòsfera de pau i harmonia total. L'hotel ofereix moltes oportunitats d'oci úniques, com centre esportiu. Amb una localització ideal i amb comoditats imbatibles, GreenTree Inn Nantong Stadium West Qingnian Road B no troba competidors en cap categoria.